Мы махуэхэм
Гъатхэпэм и 11, щэбэт
УФ-м Наркотикхэм якIэлъыплъынымкIэ и IуэхущIапIэм и лэжьакIуэм и махуэщ
Уней хъумакIуэ агентствэхэм я лэжьакIуэхэм я махуэщ
Литвам и къэралыгъуэр щызэфIагъэувэжа махуэщ. 1990 гъэм Литва ССР-м и Совет Нэхъыщхьэм унафэ къищтащ республи- кэм и щхьэхуитыныгъэм теухуауэ.
1931 гъэм СССР-м къыщыхалъхьащ къэралым щыпсэухэм ГТО-м и мардэхэр ягъэзэщIэн хуейуэ.
1970 гъэм Испанием щыщ сурэтыщI цIэрыIуэ Пикассэ Паблэ и лэжьыгъэ 800 Барселонэ дэт музейм иритащ.
1991 гъэм КъБАССР-м и Совет Нэхъыщхьэм и Президиумым къищта унафэм ипкъ иткIэ «Ленин гъуэгу» газетым и цIэр «Адыгэ псалъэ»-кIэ зэрахъуэкIащ.
Тхыдэ щIэныгъэхэм я доктор, профессор, Куржым щIэныгъэхэмкIэ и академием и академик, СССР-м и Къэрал саугъэтым и лауреат, абхъазыбзэмрэ адыгэбзэмрэ ятеухуа лэжьыгъэхэр зи къалэмыпэм къыщIэкIа Джанашиа Симон къызэралъхурэ илъэси 117-рэ ирокъу.
РСФСР-м и цIыхубэ артист, Хэку зауэшхуэм хахуэу хэта Юматов Георгий къызэралъхурэ илъэс 91-рэ ирокъу.
Физико-математикэ щIэныгъэхэм я доктор, КъБКъУ-м и профессор Уэщхъун МуIэед и ныбжьыр илъэс 69-рэ ирокъу.
БэнакIуэ цIэрыIуэ, Олимп джэгухэм щэнейрэ я чемпион Сайтиев Бувайсар и ныбжыр илъэс 42-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 5 — 7, жэщым градуси 2 — 3 щыхъунущ.
Гъатхэпэм и 12, тхьэмахуэ
Урысейм ЮстицэмкIэ и министерствэм и Уголовнэ-гъэзэщIакIуэ IэнатIэм и лэжьакIуэм и махуэщ
1896 гъэм Петербург университетым ирагъэхри, Поповым къигупсыса Iэмэпсымэр къагъэсэбэпурэ, дунейм щыяпэу радиограммэ яутIыпщащ.
1913 гъэм Канберрэ Австралием и къалащхьэ хъуащ.
1918 гъэм Совет правительствэм и унафэкIэ, Москва къэралым и къалащхьэ хъуащ. Гъатхэпэм и 11-м правительствэр Петербург кърагъэIэпхъукIакIэт.
1940 гъэм совет-фин зауэр иу-хащ. Абы теухуауэ зэращIылIа мамыр зэгурыIуэныгъэм ипкъ иткIэ Выборгрэ Карелие КъухьэпIэмрэ СССР-м ей хъуащ.
1974 гъэм «Марс-6» совет станцыр Марсым тетIысхьащ икIи япэ ды- дэу щIым къигъэхьащ абы и щIыгулъымрэ щыIэ щытыкIэмрэ теухуа хъыбарыр.
Мэкъумэш щIэныгъэхэм я док-тор, профессор, УФ-ми КъБР-ми щIэныгъэхэмкIэ щIыхь зиIэ я лэжьакIуэ КIэрэф Къамболэт къызэралъхурэ илъэси 105-рэ ирокъу.
Оперэ уэрэджыIакIуэ цIэрыIуэ, СССР-м и цIыхубэ артист Соткилавэ Зураб и ныбжьыр илъэс 80 ирокъу.
УФ-ми Адыгэ Республикэми я цIыхубэ сурэтыщI Къат Теувэж и ныбжьыр илъэс 72-рэ ирокъу.
Химие щIэныгъэхэм я доктор, КъБКъУ-м и профессор, ЩIДАА-м и академик Хъурей Арсен и ныбжьыр илъэс 62-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 7 — 8, жэщым градуси 2 — 3 щыхъунущ.
Гъатхэпэм и 13, блыщхьэ
Планетарийхэм я дунейпсо махуэщ
Къалмыкъ усыгъэм и махуэщ
1869 гъэм Менделеев Дмитрий химием и элементхэм я таблицэр зэхэлъхьэн иухащ.
1733 гъэм Франджы литературэм и классик Аиссе (ХьэIишэт) дунейм ехыжащ.
1917 гъэм «Известия» газетым и япэ номерыр къыдэкIащ.
1938 гъэм урысыбзэр СССР-м и школ псоми Iэмал имыIэу щаджын хуей предмету ягъэуващ.
1954 гъэм ШынагъуэншагъэмкIэ Къэрал Комитет (КГБ) къызэрагъэпэщащ.
1989 гъэм «Дунейпсо хъыкIэ» зэджэр» — Интернетыр — къагупсысащ. Инджылыз щIэныгъэлI Бернерс-Ли Тимрэ и лэжьэгъухэмрэ я IэдакъэщIэкIыр къыщамыгъэсэ-бэп щIыпIэ ди зэманым къэгъуэтыгъуейщ.
Композитор, УФ-ми КъБР-ми гъуазджэхэмкIэ щIыхь зиIэ я лэжьакIуэ Шейблер Трувор къызэралъхурэ илъэси 117-рэ ирокъу.
СССР-мрэ УФ-мрэ я гимнхэм я псалъэхэр зытха, Социалист Лэжьыгъэм и ЛIыхъужь, Лениным и цIэр зезыхьэ, СССР-м и Къэрал саугъэтхэм я лауреат Михалков Сергей къызэралъхурэ илъэси 104-рэ ирокъу.
Къалмыкъым и цIыхубэ усакIуэ, СССР-м и Къэрал саугъэтым и лауреат, Социалист Лэжьыгъэм и ЛIыхъужь Кугультинов Давид къызэралъхурэ илъэс 95-рэ ирокъу.
УФ-м гъуазджэхэмкIэ щIыхь зиIэ и лэжьакIуэ, КъБР-м щэнхабзэмкIэ щIыхь зиIэ и лэжьакIуэ Шумахуэ Владимир и ныбжьыр илъэс 78-рэ ирокъу.
УФ-м щIыхь зиIэ и метролог, КъБР-м промышленностымкIэ щIыхь зиIэ и лэжьакIуэ Шурдым Юрий и ныбжьыр илъэс 76-рэ ирокъу.
Урысей актрисэ, УФ-м и цIыхубэ артисткэ Алфёровэ Иринэ и ныбжьыр илъэс 66-рэ ирокъу.
Къэрал лэжьакIуэ, социологием и доктор, профессор, ЩIДАА-м, Социальнэ щIэныгъэхэмкIэ академием я академик, АКъУ-м и ректор Хъунэгу Рашид и ныбжьыр илъэс 64-рэ ирокъу.
Медицинэ щIэныгъэхэм я доктор, КъБКъУ-м и профессор Iэрэмысэ Ринэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 5 — 7, жэщым градуси 2 — 3 щыхъунущ.
